ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa  18. augusta 2004 
								Materiál č.:16985/2004  
								K bodu.: 9

S T A N O V I S K O
k návrhu zákona, ktorým sa mení a dopĺňa zákon č. 414/2002 Z.z. o hospodárskej mobilizácii a o zmene zákona Národnej rady Slovenskej republiky č. 274/1993 Z.z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení zákona č 511/2003 Z.z. 

I

Návrh zákona návrhu zákona, ktorým sa mení a dopĺňa zákon č. 414/2002 Z.z. o hospodárskej mobilizácii a o zmene zákona Národnej rady Slovenskej republiky č. 274/1993 Z.z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení zákona č. 511/2003 Z.z. na rokovanie Vlády Slovenskej republiky ako iniciatívny návrh predkladá podpredseda vlády SR a minister hospodárstva Slovenskej republiky Pavol Rusko. 

II

Novelizácia zákona vyplynula z požiadavky Ministerstva zdravotníctva SR vzhľadom na problematiku vymedzenia nakladania s majetkom štátu určeným na účely hospodárskej mobilizácie. Dôvodom je, že časť zdravotníckych zariadení sa transformovalo na neziskové organizácie a doterajšia právna úprava s neziskovými organizáciami, ako subjektami hospodárskej mobilizácie nepočítala.

III

Legislatívna rada vlády SR návrh zákona prerokovala na svojom zasadnutí dňa 6. júla 2004 a odporučila návrh zákona dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania legislatívnej rady vlády SR do návrhu zákona zapracoval (19 pripomienok) a odporúča vláde SR návrh zákona schváliť v predloženom znení.

V Bratislave 6. augusta 2004  
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy